b'\n_START_ARTICLE_\nPetelinji zajtrk (roman)\n_START_SECTION_\nVsebina\n_START_PARAGRAPH_\nRoman spremlja skupino prijateljev z mestnega roba, ki se zbirajo okrog \xc4\x8duda\xc5\xa1kega mehanika Gaja\xc5\xa1a. Tu so gostilni\xc5\xa1ki popevkar Mala\xc4\x8di\xc4\x8di, melanholi\xc4\x8dni profesor filozofije Batistula, vodja voznega parka Pavlica, zobozdravnik s pomenljivim priimkom Zobar ter lastnik lokalne no\xc4\x8dne scene Lepec. \xc5\xbdivljenje vsakega izmed njih zaznamujejo nemo\xc4\x8d in hkrati neugodena \xc5\xbeelja po spremembah, robatost govorice in dejanj na eni ter romantizirano, \xc5\xa1e pogosteje erotizirano hrepenenje na drugi strani. Najpogosteje pa se njihov vsakdan kon\xc4\x8da zgolj z novim zaznamkom na dolgem seznamu pre\xc4\x8dutih pivskih no\xc4\x8di, v katerih modrujejo o pravi\xc4\x8dnosti in politiki, o prijateljstvu in ljubezni. Prav ljubezen pa je tista, ki nevarno zaplete usode omenjene dru\xc5\xa1\xc4\x8dine, ko se v njihovo bli\xc5\xbeino naseli Gaja\xc5\xa1ev vajenec Dj, ki se zaljubi v Lep\xc4\x8devo \xc5\xbeeno Bronjo. Vajenec je tudi tisti, ki pripoveduje svojo ljubezensko zgodbo.\n_START_SECTION_\nPriredbe\n_START_PARAGRAPH_\nPo romanu je bil posnet film z naslovom Petelinji zajtrk, katerega re\xc5\xbeiser je Marko Naber\xc5\xa1nik.\n_START_SECTION_\nIzdaja\n_START_PARAGRAPH_\nRoman je bil izdan pri Pomurski zalo\xc5\xbebi leta 1999. (COBISS)'